b'\n_START_ARTICLE_\nMai\xc5\xa1os jungtis\n_START_PARAGRAPH_\nMai\xc5\xa1os jungtis (angl. hash join)\xc2\xa0\xe2\x80\x93 viena i\xc5\xa1 jungties operacij\xc5\xb3 (join). Reliacin\xc4\x97se duomen\xc5\xb3 bazi\xc5\xb3 valdymo sistemose vykdant u\xc5\xbeklausas, da\xc5\xbenai reikia sujungti kelias lenteles (santykius). Esant didel\xc4\x97ms lentel\xc4\x97ms ir nesant reikaling\xc5\xb3 indeks\xc5\xb3, tokios u\xc5\xbeklausos vykdomos neefektyviai. Da\xc5\xbenai tokias jungties operacijas galima pagreitinti naudojant mai\xc5\xa1os lenteles. Pirmiasia sudaroma ma\xc5\xbeiau \xc4\xafra\xc5\xa1\xc5\xb3 (korte\xc5\xbe\xc5\xb3) turin\xc4\x8dios lentel\xc4\x97s atribut\xc5\xb3, pagal kuriuos jungiama, mai\xc5\xa1os lentel\xc4\x97. Ji gali b\xc5\xabti saugoma tiek vidin\xc4\x97je, tiek ir i\xc5\xa1orin\xc4\x97je kompiuterio atmintyje. Tada tikrinami visi i\xc5\xa1 eil\xc4\x97s didesn\xc4\x97s lentel\xc4\x97s atributai (pagal kuriuos jungiamos lentel\xc4\x97s, vadinami mai\xc5\xa1os raktu), t. y. skai\xc4\x8diuojami j\xc5\xb3 mai\xc5\xa1os kodai ir tikrinami sutapimai.'